Pălăvrăgeli

- Coaie, tu n-ai nimic frumos de povestit?

Ionel ridică din umeri plictisit.

- N-am coaie, ce să am? Io n-am povești d'astea de ale voastre cu futaiuri și muieri întinse pe șart.

- Ete bă al dreacu' d'intelectual, da' ce bă, 'ntelectualii nu fute? zise Barcă cu umor și dădu să-l apuce de ouă pe sub masă fără să-l ajungă. Tirică râse și el zgomotos sorbind leneș printre hăhăituri din halba groasă de bere.

- Da' ce bă, tu n-ai avut vreo mândruță-n facultatea aia a ta? Că doar n-ai buchisit la dioptrii, Ioane!

- Am avut, mă, am avut.... o mare dragoste! Aia am avut.

- Hai lasă, că-n liceu erai lăbar premiant, râde. Hai că te cam uitai și tu la țâțoasa aia de la C, Monica? Monica.

- Toată lumea se uita...

- Și ce, n-ai dat-o la labă vreodată cu ea-n fundal? zise Barcă. Auzi, da' cine a futut-o p'aia mă până la urmă?

- Dică... da' târziu, prin a 12-a ... de iera să o lase borțoasă, uitași...

- 'Dea.

- Și acum e farmacistă la mall. Da' tot bunoacă e, măritată - nu'ș de are și plozi.

- Hai coaie, bagi și tu de-o fisă? reveni Barcă. Zi-ne mă și tu de-o dragoști de-a ta, ce naibii...

- Bine mă, bine ... ho, că va zic. Eram anul trei sau patru, nu mai știu. Aveam cursuri comune, deci trei, că de atunci ni s-a băgat specialitatea, ea era de la altă serie. Frumoasă de pici.

- Adică bună?

- Da mă, bunoacă rău.

- Așa...

- Inițial mă țineam după ea la cantină, după laboratoarele de dimineață. Stătea cu alte două colege și nici un băiat nu se băga pe ele. Mi-au cerut odată niște grafice pentru un colocviu.

- Bă, tu ai futut-o sau nu? Barcă.

- Taci mă, îl repezi Tirică.

- Ok, ok ... Avea niște sâni de vis, pere pline și șolduri frumoase, cu părul lung, întins și niște ochi verzulii, mari.

- Stai mă, cum ai cunoscut-o? i-o taie Tirică. Adică când ai vorbit, ia-ne ușor domnu’ inginer, se poate...

- La un baieram. Adică atunci am vorbit mai mult cu ea. Da, că după aia s-a mutat cu mine în cameră.

- Cum?!

- Păi da, că ea nu stătea în cămin și o țineau niște rude - niște unchi - cu care a avut niște probleme și se tot muta din cameră în cameră pe la colege, pe unde putea, și cum io stăteam singur.

- 'Ți-ar mă-ta a dracului să-ți fie! Ți-a suflat în cur și la..., Barcă.

- Stai mă, că ziseși c-ai iubit-o, când te-ai combinat cu ea?

- Ah, păi nu atunci... Asta după ce a plecat, că până la urmă a prins loc la cămine.

- Hahaha ... , Barcă. Adică tu ai stat în cameră cu ea și n-ai mardit-o? Hahaha... Bă, da' prost mai ești, mă! Știam io că voi ăștia cu școală e mai timizi, da' ....

- Stai mă, că zise omu' c-o avut-o, ce-ai cu el? Zi, Ionele, iartă-ne. Zi mai departe.

- Nu mă, că-n cămin era altceva. Dar acolo m-am îndrăgostit de ea. Asta după ce s-a cumințit ...

- Cumințit? Da' ce-avea, mă, spărgea târgu-n două?

- Eh, nu ... Dar era de la țară, nu era de aici, venea din Moldova, dintr-un sat de pe lângă Bălți și a venit încoace cu o sacoșă și atât, un rând de haine e tot ce-a avut. Că trebuiau să aibă grijă rudele alea de ea, dar n-au avut, că ... deh. Și mă enerva, era foarte cuminte, dar nu făcea curat deloc. De fapt nu făcea nimic, nici măcar rahatul de la wc nu și-l curăța ...

- Ha, ha, ha ... te-ai îndrăgostit de-o țărancă.

- Nu mă, că dăduse și la litere, da' acolo nu avea cămin și venise-ncoace că aici erau locuri, în fine. Da mă, făcea la weceu și nu ștergea! Și dracului, am șters eu ... o dată, de două ori ... m-am săturat! Și am luat-o de mâna și i-am arătat peria, cum se face. Mă enervase.

- Ha, ha, ha ... Boule!

- Da, mă - și a început să plângă că nu știa, că la ei nu au toaletă așa și că n-o să mai facă. M-am simțit prost, pe urmă a curățat. Și n-avea nici un ban, n-avea nimic ... Mânca numai la cantină, am scos-o eu în oraș - nu voia să iasă că n-are cu ce. I-am luat și țoale.

- Ha, ha, ha ....

- Da, eram bursier, nu stăteam rău cu lovelele. Și mi-a stricat și o șustă, mă țineam eu după o creață din Slatina, și când m-a văzut cu asta a făcut o criză de isterie, haha ... Cine dracu' să mă creadă că doar stăteam cu ea în cameră.

- Bă, da' prost mai ești , bă! Barcă, mai mult pentru el.

- Nu mă, stai-stai, că nu e așa ... că era virgină, da ... Mi-a zis la un moment dat, nici mie nu mi-a venit să cred, da ... , ceilalți râdeau înfundat, .... da. Haha, fază: când mi-a zis, n-am înghițit-o și o contrăm, ea - nu și nu. Și am deschis geamurile larg la cameră și am țipat tare: "Nicoletaaa e virginăăă!" să afle tot căminul.

- Haha ...

- Da, și mi-a răspunsul unul. "Fut-o, băăă!" ... Râdea și ea.

- Și?! Tirică nerăbdător.

- Și s-a mutat, administratora i-a găsit loc într-o cameră de fete în căminul mic și a plecat. Mi-a părut rău, că mă obișnuisem cu ea. Acum stăteam împreună doar la cantină și puțin după cursuri și cam atât.

- Ți s-a pus pata ...

- Cam da. M-a luat așa subtil și mi-am dat seama că eram mega-îndrăgostit de ea. Și începusem să mă țin după ea, eram tâmpițel, stăteam pe la ferestrele ei mai-mai că poate o văd, că mi-era că o se combine cu altul. Până la urmă s-a și combinat, cu fiul unui polițist, tot de la noi din an. Sufeream ca un bou.

- Ești culmea.

- Și credeam că n-o să ne mai putem vedea așa mult, dar a fost din contră, devenisem și mai prieten cu ea, îmi făcea confidențe, și ne plimbam mult în parcul de lângă.

- Și polițaiul?

- Ăla m-a ignorat, nu mă băga în seamă.

- Mă, tu o futuși sau nu? Tirică, intrigat.

- Ba da, mă. De Revelion, tot în anul ăla - că n-am dat pe acasă, mă întorceam de la petrecere și hop! mesaj de la ea. Era vreo cinci dimineața, că să trec să ne zicem "La mulți ani!" că era singură în cameră.

- Bravo, Ninele! și Barcă îi dădu prietenește peste spate. Așa te vreau, bărbat! Da’.... futu-te-n gură, nu ne zici și nouă de-o țâțișoară, de-o pizdișoară nimic? ‘Ți'ar țăranca dracu' să-ți 'hie! ....

- N-am, mă, ce! A fost bine, ce să vă zic? Da' mi-a trecut. M-am combinat cu alta și s-a răcit. În ultimul an de facultate nici n-am mai văzut-o mult. S-a mutat în Belgia după aia, mi-a scris un mail la niște ani că ce mai fac, din astea. Voia să-mi mulțumească că am ajut-o atunci cu căminul și că ... că-i părea rău, că...

- Eh, las-o dracu'! Barcă, zgomotos. Noi să fim sănătoși. Hai noroc, băieți! Și ridicară halbele să le ciocnească.

Mihăiță Niță